અમદાવાદ: પાટીદાર આંદોલનના પરિણામે ગઈ કાલે તોફાની તત્ત્વોએ એએમટીએસની પાંચ બસમાં તોડફોડ કરી હતી. ઉપરાંત આજે ગુજરાત બંધનું એલાન અપાયું છે. આ તમામ સંજોગોને ધ્યાનમાં રાખીને આજે એએમટીએસના સત્તાવાળાઓ દ્વારા પહેલી પાળીમાં રોજિંદી ૮૬૫ બસને બદલે ૨૦૦ બસ ઓછી મુકાઈ હતી. ગઈ કાલે બપોર બાદ શહેરના કે.કે. નગર વિસ્તારમાં બે, રાણીપમાં બે અને વસ્ત્રાલમાં એક મળી કુલ પાંચ બસના કાચ તોફાની તત્ત્વો દ્વારા ફોડી નખાયા હતા. આજના ગુજરાત બંધના એલાનના પગલે તંત્ર દ્વારા અગમચેતીનાં પગલાંરૂપે પહેલી પાળીમાં ૬૬૫ બસ રોડ પર મુકાઈ હતી.